Субяседнік сцвярджаў, што ў школе быў курс гісторыі Беларусі, быў падручнік па гісторыі, і нават згадаў назву аднаго параграфа: “Альгерд-заваёўнік”. Пацвярджэння ў навуковых крыніцах гэтаму факту я не знайшоў. Даследчыкі перыяду вайны гавораць, што ў школах на акупаванай тэрыторыі выкладанне гісторыі не вялося. Гэта пацвярджаюць і школьныя пасведчанні часоў вайны, дзе гісторыя як прадмет не пазначана.